**ישיבת ו. טיפוח וספר העדר מספר 62 בתאריך 25.6.14**

נוכחים – רשימה מצורפת.

**סיכום של יואל זרון**

בשנת 2013 נחתם חוזה שיתוף פעולה בין CRV (הולנד), "שיאון" והמ"ב במטרה לחשב וליישם אומדני הורשה (א"ה) גנומיים לפרים ופרות ישראליים בתכנית הטיפוח הישראלית. נקבעו גנוטיפים בשבב של 54,0000 סמנים עבור 1,796 פרים ופרות מהעדר הישראלי. ביחד עם הפרים ההולנדים, גדלה האוכלוסייה ל- 4,723 שלהם היה מבחן על בסיס בנות ביוני 2009 (ישראל) ואפריל 2009 (הולנד).

הג'נומיק הינו א"ה גנטי לפרים שאין להם בנות והם פרים צעירים ללא מבחן. לפרים צעירים אלו יש גם מידע על הפוטנציאל הגנטי שלהם שהוא למעשה הממוצע של שני ההורים. כדי להשוות בין הג'נומיק, ממוצע ההורים ומבחן הפרים נלקחו 185 פרים ישראלים "צעירים" שנולדו החל מ-1/01/2005 ועד 31/12/2008 (4 שנים) ושלא היה להם מבחן על סמך בנות במבחן יוני, 2009. לפרים אלו, יש כיום מבחן בנות עם הישנות מעל 75% (מבחן מאי, 2014).

כל אומדני ההורשה הגנומים **גבוהים ממוצע ההורים** ובתכונה העיקרית של האינדקס הגיע ההפרש ל-15 נקודות האחוז. מרווח זה ניתן כמבחן היתכנות לכל המחקר המשותף בין ההולנדים לישראל.

אומדני ההורשה הג'נומים משפרים את מקדם הקביעה (ערך המבטא את שיעור השונות המוסברת בין הערכים החזויים, לבין הערכים האמיתיים של מבחן בנות הפר). השיפור הגדול ביותר היה לק"ג שומן (0.19),חלבון (0.15),ולחמ"מ טיפוח (0.15).

מתוך 85 פרים צעירים שהיו בשנת 2009 נבחרו עשרת הפרים הצעירים הגבוהים ביותר בחמ"מ טיפוח, לפי ממוצע ההורים או לפי הג'נומיק. כשהשוו את המבחנים של פרים אלו במאי 2014, נמצא התקדמות של 65 נקודות לפרים שנבחרו לפי הג'נומי לעומת פרים שנבחרו לפי ממוצע ההורים (טבלה 2).

לאור המשמעויות של הפעלת פרים צעירים במערך הטיפוח (ביעד של 50%), ההתקדמות הגנטית השנתית תהיה מואצת ב-8 יחידות לשנה. מהתקדמות של 107 ל-115, כלומר כ-7%. בשתי רשימות עשרת הפרים שנבחרו לפי הג'נומיק או ממוצע ההורים, רק שני פרים הופיעו בשתי הרשימות, **אסיה** ו**אפסס**. כל השאר היו פרים אחרים.

לאור תוצאות אלו, במידה והיו מרכיבים לוח פרים בשנת 2009, מרבית הפרים הגבוהים שהיו ברשימת 20 הפרים של הלוח 9 היו פרי ג'נומיק. רק 4 מתוך ה-20 היו פרים בעלי מבחן. רק לשלשה מהפרים בלי בנות ב-2009 יש א"ה לחמ"מ מתחת ל-700 לפי מבחן 2014 .

**מה נותן לנו:**

1. תחרות מול זירמת חו"ל
2. מחיר אחיד – יחסית נמוך
3. אפשרות לספק זירמה ברמה גבוהה
4. חיסכון בכמות הפרים בפריה.
5. התקדמות גנטית

**שאלות שעלו:**

* למה לקח כל כך הרבה זמן? צריך היה להגיע להסכמות.
* לפי מה נקבע 15% כמקדם הקביעה? לפי אינטואיציה ובדיקת נתונים.
* איזה 10 פרים יבחרו?
* כמה זה יעלה לנו? 25 סנט יורו להזרעה לפר גנומי – גיל פחות משנה. חסכון בפרים יכסה את העלות של בדיקות רבות יותר.
* על איזה פרטים יבדקו את הג'נומיק? כל בני העתודות יבדקו. זה כולל גם אימות ואיתור של ההורים. רוב העולם כבר משתמש בג'נומיק 40%-60%. הפריות מצטמצמות. כרגע מחירי פרי הג'נומיק גבוהים (היצע נמוך – ביקוש גבוה).
* האם המידע על העתודות ייתן לנו תשובות? יש תכנית מחקר ל200 עגלות. יש תוספת של כסף על הבדיקה. תהיה מערכת א"ה גנומי לעגלות זולה וקטנה יותר 35$ לרפתן.
* כמה זמן לוקח לקבל תשובה של הג'נומיק? תשובה מתקבלת בין4-5 חודשים.
* מה קורה בעולם? העולם מחפש גנים ליעילות הזנה.

**מה צריך להעשות:**

* להקים מערכת חדשה
* עיקר הגנטיקה היא בפרות ובעגלות
* צריך להיות הסבר מושכל לרפתנים
* צריך להמשיך את החיזוי מול הג'נומיק
* חשוב לצמצם בהדרגה את הפריה
* צריך לנהוג במשנה זהירות כדי לא להתכנס למשפחה אחת

**סיכום**

**הוועדה ממליצה להתחיל ליישם את תכנית הג'נומיק תוך כדי המשך מעקב אחר התוצאות ביחד עם הקבוצה ההולנדית. שיאון תציג תכנית פעולה ליישום תכנית הג'נומיק, תוך כדי לימוד מחברות טיפוח אחרות בעולם, המישמות את תכנית הג'נומיק אצלם ותציג אותה בישיבה הבאה.**

**החלטה זו חשובה מאוד ומהווה ציון דרך במערך הטיפוח הישראלי.**

**בחירת עגלים**

נבחרו 17 עגלים

נפסלו 7 עגלים

רשמו: יואל זרון ורונית פרץ